ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

de aprobare a Contractului de sponsorizare(angajamentului legal) între Comuna Valea Ierii și Composesoratul Muntele Băișorii

Consiliul Local al comunei Valea Ierii întrunit în ședința ordinară din data de 30 septembrie 2021,

Văzând referatul nr.3553/23.09.2021 întocmit de primarul comunei Valea Ierii și raportul nr.3554/23.09.2021 întocit de d-na ec.Ilea Nicoleta -consilier, privind aprobarea Contractului de sponsorizare(angajamentului legal) între Comuna Valea Ierii și Composesoratul Muntele Băișorii în vederea alimentării cu energie electrică a locuințelor situate în comuna Valea Ierii, zona Composesoratul Muntele Băișorii, pentru care a fost elaborat Studiul de fezabilitate, avizat CTE a D.E.E.R, cu avizul nr. 313/222/05.07.2021, de către Distribuție Energie Electrică România, sucursala Cluj-Napoca,

Ținând cont de:

- prevederile art.2, pct.3 și pct.58, art.5, alin.(1), lit.d) și alin.(2), art.7, alin.(2), art.14, alin.(3) și art.23, alin.(1), art.34, alin.(2) și art.38 din Legea nr.273/2006, privind finanțele publice locale, cu modificările și completările ulterioare;

- prevederile art.1284-1288, raportat la art.1851 și următoarele din Codul Civil;

În baza prevederilor art.129, alin.(2), lit.c) și d), alin.(6), lit.a) și b), alin.(7), lit.n), art.139 din O.U.G.nr.57/2019, cu modificările și completările ulterioare,

În temeiul art.196 alin.(1), lit.a) din O.U.G. nr.57/2019 privind Codul Administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. Se aprobă contractul de sponsorizare(angajamentul legal) încheiat între Comuna Valea Ierii și Composesoratul Muntele Băișorii în scopul extinderii rețelei electrice de distribuție în vederea alimentării cu energie electrică a locuințelor situate în comuna Valea Ierii, zona Composesoratul Muntele Băișorii, conform anexei care face parte integrantă din prezenta hotărâre.

Art.2. Se împuternicește primarul comunei Valea Ierii, d-l Nap Dorin, având CNP 1870831122087, identificat cu C.I.seria CJ nr.225628, cu domiciliul în comuna Valea Ierii, satul Valea Ierii, nr.35, să semneze contractul de sponsorizare(angajamentul legal).

Art.3. Prezenta hotărâre va fi comunicată Instituției Prefectului-Județul Cluj, primarului comunei Valea Ierii, Composesoratului Muntele Băișorii și va fi publicată pe site-ul propriu.

Președinte de ședință, Contrasemnează:

Lavinia-Maria Duma Secretar general al comunei,

Nelia-Crenguța Mariș

**Nr. 55 din 30.09.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*